19. Indkøb af naturbus til dagtilbudsområdet (Åben)
Tidl. politisk behandling
Forventet sagsgang
BS-U, ØK, BY
Lovgrundlag
SAGENS INDHOLD
Byrådet skal i denne sag tage stilling til en anlægsbevilling på 1,378 mio. kr. til indkøb 
af en naturbus til dagtilbudsområdet. Anlægsbevillingen og den deraf afledte 
driftsudvidelse skal imødekomme behovet for flere 3-6 års pladser.
Naturbussen er en fleksibel kapacitet, som kan anvendes i de områder, hvor kapacitetspresset er størst. 
På nuværende tidspunkt ses det største pres på kapaciteten i Hammel-, Hinnerup- og Hadsten-områderne.
Naturbussen er en ombygget bus, som kører børnehavebørn ud til omkringliggende naturområder. Den 
gruppe børn, som benytter bussen, vil fortsat skulle afleveres og hentes i den institution, de er tilknyttet. 
Bussen er indrettet som en ekstra stue med plads til ca. 25 børn og har alle de nødvendige faciliteter som 
toilet og pusleplads, garderobe, sovepladser, læsekrog, gruppeborde samt et the-køkken. 
Favrskov Kommune erhvervede før sommerferien i 2022 sin første naturbus, som pt. kører med børn fra 
Børnehuset Engen i [adresse]. Erfaringerne herfra viser, at naturbussen kan afhjælpe kapacitetspresset i 
institutionen og samtidig give børnene nye muligheder for naturoplevelser, der ellers ikke var mulige i 
samme omfang. 
Den nye naturbus forventes at kunne leveres med udgangen af 2022.
I Budget 2023-2026 er der afsat en pulje på 6,0 mio. kr. i 2023 til fleksible bygningsløsninger på 
dagtilbudsområdet. Midlerne skal anvendes til initiativer, der kan imødekomme et stigende børnetal i 
kommunens vækstområder som fx Hinnerup, [adresse] og Hadsten. Det kan eksempelvis være i form af 
indkøb af naturbusser. 
Børn og Kultur foreslår, at indkøbet af naturbussen finansieres af den afsatte pulje. Da indkøbet af 
naturbussen sker i 2022, foreslås det derfor, at der fremrykkes et rådighedsbeløb på 1,378 mio. kr. fra 2023 
til 2022.
VURDERING
Børn og Kultur vurderer, at indkøbet af naturbussen er en fleksibel løsning, der bidrager til, at [adresse] 
Kommune lever op til pasningsgarantien på trods af kapacitetspresset i nogle områder. Naturbussen skal 
ses i sammenhæng med de øvrige anlægsforslag i Budget 2023-26, der skal afhjælpe kapacitetspresset i 
kommunen. 
Børn og Kultur vurderer samtidig, på baggrund af erfaringerne fra den første naturbus og fra andre 
kommuner, der benytter samme løsning, at naturbussen er med til at bringe børnene tættere på naturen. 
Med naturbussen får institutionerne nogle helt nye muligheder for at indrette en spændende og varierende 
[adresse]: EMN-2021-03068
Dok-ID: 3441222
Sagsbehandler: abirc
Byråd
20. december 2022  15:00
hverdag for børnene, der bidrager med nye oplevelser i naturen. Samtidig er bussen en kendt ramme og 
base for børnegruppen, mens de er afsted. 
ØKONOMI
Den samlede anlægsudgift til indkøbet af naturbussen estimeres til 1,378 mio. kr. Såfremt løsningen med 
indkøbet af naturbussen godkendes, foreslås anlægsbevillingen finansieret af puljen ”A-304 Fleksible 
løsninger på dagtilbudsområdet”, der blev afsat med Budget 2023-26. Da indkøbet af naturbussen 
forventes at ske ultimo 2022, foreslås det, at der fremrykkes et rådighedsbeløb på 1,378 mio. kr. fra 2023 
til 2022.
Børn og Kultur foreslår endvidere, at børnegrupperne i institutionerne tildeles skovbørnehavenormering i 
de perioder, hvor de benytter bussen. Skovbørnehavenormering tildeles ved særlige forhold, som gør det 
nødvendigt med en højere normering, fx ved dagtilbud i åbent skovområde, hvor arealet ikke er indhegnet. 
Desuden kan personalet, der er med på tur, ikke dække ind for det øvrige personale i institutionen som 
ellers.
[adresse] er 19 % højere end den normale normering. I 2023 vil det betyde en merudgift 
på 328.000 kr. for skovbørnehavenormering til 25 børn i alt svarende til en børnegruppe. Fra 2024 og frem 
vil der blive opkrævet forældrebetaling af merudgiften. Den årlige merudgift netto efter forældrebetaling er 
ca. 10.500 kr. pr. plads. Dette vil betyde en årlig merudgift fra 2024 og frem på netto 263.000 kr. ved en 
børnegruppe på 25 børn i alt svarende til en børnegruppe. Forældrene betaler ikke en særskilt takst for en 
skovbørnehaveplads.
[adresse] til 25 børn i én bus, svarer til 0,7 årsværk ekstra eller 26 timer ugentligt og vil 
indgå i en løsning, hvor der tildeles timer til en chauffør eller eksisterende personale, som kan køre bussen. 
Vedkommende indgår således i det pædagogiske arbejde, når bussen holder stille. 
Indkøb af en naturbus vil betyde en afledt drift på 138.000 kr. til bl.a. vedligehold og brændstof. Heri indgår 
midler til, at chaufførerne hver tildeles 7,5 timer ugentligt til kørsel af busserne frem og tilbage til 
institutionerne, påfyldning af brændstof, rengøring, koordinering med værksted ved behov mm. Fra 2024 
og frem vil der blive opkrævet forældrebetaling heraf. Den årlige merudgift fra 2024 og frem er netto 110.000 
kr. 
Driftsudgifterne foreslås finansieret af kassebeholdningen. 
INDDRAGELSE
I opbygningen af den nye naturbus er der indsamlet erfaringer fra den nuværende naturbus. 
Områdelederne på dagtilbudsområdet inddrages i den konkrete fordeling af bussen i forhold til at afhjælpe 
problemstillingerne der, hvor kapacitetspresset er størst. Områdelederne og det øvrige personale 
inddrages desuden i, hvordan bussen skal køre og driftes, så det passer bedst ind i institutionernes 
hverdag. 
INDSTILLING
Direktøren for Børn og Kultur indstiller til Byrådet:
1.
At indkøbet af en naturbus godkendes.
2.
At der fremrykkes et rådighedsbeløb på 1,378 mio. kr. fra 2023 til 2022.
3.
At der godkendes en anlægsbevilling på 1,378 mio. kr. finansieret af det afsatte rådighedsbeløb i 
2022 til fleksible bygningsløsninger på dagtilbudsområdet.
4.
At der i forbindelse med indkøb af naturbussen godkendes en tillægsbevilling på 138.000 kr. til afledt 
drift i 2023 finansieret af kassebeholdningen. I budget 2024-27 indarbejdes 110.000 kr. til afledte 
driftsudgifter. 
5.
At der tildeles skovbørnehavenormering til de børnegrupper, som benytter naturbusserne, og at der i 
budget 2023 indarbejdes 328.000 kr. til skovbørnehavenormering for 25 børn samt 263.000 kr. for 25 
børn i budget 2024-27. Tillægsbevillingen finansieres af kassebeholdningen. 
BESLUTNING
Børne- og Skoleudvalget, 6. december 2022:
Fraværende: Ingen
Indstilles godkendt.
Økonomiudvalget, 13. december 2022:
Fraværende: Ingen
Indstilles godkendt.
Byrådet, 20. december:
Fraværende: Jano Christoffersen og Bo Mortensen
Godkendt.
Bilag
